Offentliggørelse af en ansøgning om registrering i henhold til artikel 6, stk. 2, i Rådets forordning (EØF) nr. 2081/92 om beskyttelse af geografiske betegnelser og oprindelsesbetegnelser

(2002/C 262/05)

Med denne offentliggørelse åbnes der mulighed for at fremsætte indsigelser, jf. artikel 7 i nævnte forordning. Enhver indsigelse mod denne ansøgning skal fremsættes via myndighederne i en medlemsstat senest seks måneder efter denne offentliggørelse. Offentliggørelsen er begrundet i de forhold, som er beskrevet nedenfor, navnlig under 4.6, der giver grundlag for at betragte ansøgningen som berettiget efter forordning (EØF) nr. 2081/92.

RÅDETS FORORDNING (EØF) Nr. 2081/92

REGISTRERINGSANSØGNING: ARTIKEL 5

BOB (x) BGB ( )

Medlemsstatens sagsnummer: 9/2000

1. Medlemsstatens ansvarlige myndighed Navn: Ministero delle Politiche agricole e forestali (/Land- og skovbrugsministeriet)

Adresse: Via XX Settembre, 20, I-00187 Roma

Tlf. (39-06) 481 99 68

Fax (39-06) 42 01 31 26

E-post: qualita@politicheagricole.it

2. Ansøgendes sammenslutning 2.1. Navn a) Associazione Molisana Produttori Olivicoli AMPO.

b) Associazione Provinciale Produttori Olivicoli AProPrOl.

c) Associazione Interprovinciale Produttori Olivicoli Molisani AIPOM.

d) Associazione Molisana Olivicoltori AMO.

e) Associazione Produttori Olivicoli AssPrOl.

2.2. Adresse a) Via Zurlo, 20; I-86100 Campobasso

b) Via d'Amato, 15; I-86100 Campobasso

c) Via Veneto, 64; I-86100 Campobasso

d) Via Veneto, 84; I-86100 Campobasso

e) Loc. Nunziatella; I-86019 Isernia.

2.3. Sammensætning: Producent/forarbejdningsvirksomhed (x) andet ( ).

3. Produktets art: Kategori 1.5 - Ekstrafin jomfruolie

4. Varespecifikation (sammenfatning af bestemmelserne i artikel 4, stk. 2)

4.1. Navn: "Molise"

4.2. Beskrivelser: Ekstrafin jomfruolie med følgende egenskaber:

- farve: gulgrøn

- lugt: let til mellemstærk frugtduft

- smag: frugtsmag med bitterskarpt strejf

- minimumsværdi ved paneltest: >= 6,5

- frie syrer: <= 0,50 %

- peroxidtal: <= 10 Meq O2/Kg

- K 232: <= 2,00

- oliesyre: 70-80 %

- polyfenoler i alt (udtrykt som kaffesyre): > 100 mg/kg.

4.3. Geografisk område: Oliven, der anvendes til fremstilling af ekstrafin Molise-jomfruolie, dyrkes og forarbejdes på et område, som er beliggende i Molise-regionen. Området omfatter følgende kommuner: Acquaviva Collecroce, Agnone, Bagnoli del Trigno, Baranello, Belmonte del Sannio, Boiano, Bonefro, Busso, Campobasso, Campodipietra, Campolieto, Campomarino, Cantalupo nel Sannio, Carpinone, Casacalenda, Casalciprano, Castelbottaccio, Castellino del Biferno, Castelmauro, Castelpetroso, Castelpizzuto, Castelverrino, Castel S. Vincenzo, Castropignano, Cercemaggiore, Cercepiccola, Cerro al Volturno, Civitacampomarano, Civitanova del Sannio, Colle d'Anchise, Colletorto, Colli al Volturno, Conca Casale, Duronia, Ferrazzano, Filignano, Forlì del Sannio, Fornelli, Fossalto, Frosolone, Gambatesa, Gildone, Guardialfiera, Guardiaregia, Guglionesi, Jelsi, Isernia, Larino, Limosano, Longano, Lucito, Lupara, Macchia d'Isernia, Macchiagodena, Macchia Valfortore, Mafalda, Matrice, Mirabello Sannitico, Miranda, Molise, Monacilioni, Montagano, Montaquila, Montecilfone, Montefalcone nel Sannio, Montelongo, Montemitro, Montenero di Bisaccia, Montenero Valcocchiara, Monteroduni, Montorio nei Frentani, Morrone nel Sannio, Oratino, Palata, Pesche, Pescolanciano, Petacciato, Petrella Tifernina, Pettoranello del Molise, Pietrabbondante, Pietracatella, Pietracupa, Pizzone Poggio Sannita, Portocannone, Pozzilli, Provvidenti, Riccia, Ripabottoni, Ripalimosani, Roccamandolfi, Roccasicura, Roccavivara, Rocchetta al Volturno, Rotello, Salcito, San Biase, San Felice del Molise, San Giacomo degli Schiavoni, San Giovanni in Galdo, San Giuliano del Sannio, San Giuliano di Puglia, San Martino in Pensilis, San Massimo, Santa Croce di Magliano, Sant'Agapito, Sant'Angelo Limosano, Sant'Elena Sannita, Sant'Elia a Pianisi, Santa Maria del Molise Scapoli, Sepino, Sesto Campano, Spinete, Tavenna, Termoli, Torella del Sannio, Toro, Trivento, Tufara, Ururi, Vastogirardi, Venafro og Vinchiaturo.

4.4. Bevis for oprindelsen: Fra allertidligste tid har forfattere båret vidnesbyrd om Molise-oliens store ry. Cato den ældre omtaler i sin afhandling "De re rustica" de regler, der gælder i Venafro for salg af oliven. Plinius taler i "De Oleo" om de oliventræer, der indførtes til Venafro-egnen fra Licino, og om den fremragende olie, der kunne udvindes heraf. Licino-sorten dyrkes stadig på Venafro-egnen, hvor den er kendt under navnet Aurina. I Horats' Satirer, der omtales af Eugenio Solza i "L'arte del convito nella Roma antica", anbefales Venafro-olie som en uundværlig ingrediens i to sovse. Giovanni Presta nævner i sin "Memoria intorno ai sessantadue saggi diversi di olio presentati alla Maestà Ferdinando IV", hvori han taler om den bedste olie i romertiden, at Venafro-olie er forbeholdt de sarteste, mest kræsne og de rigeste ganer.

I Larino-området er der fundet vidnesbyrd om en omfattende olieproduktion, idet der ved udgravning af villaer fra romertiden er afdækket store krukker i kældrene. I "Pro Cluentio" har også Cicero berømmet Larina-befolkningens arbejdsomhed og områdets frugtbarhed. Området egner sig glimrende til olivendyrkning; i tidens løb har man specialiseret sig i bestemte sorter, som nu er hele egnens stolthed, idet de er knyttet til netop dette geografiske område. Ud over den allerede nævnte Aurina-sort kan nævnes den kendte Gentile di Larino, la Rosciola og la Oliva Nera de Colletorto.

Produktion, forarbejdning og aftapning finder sted i det afgrænsede område. Når aftapningen ligeledes foretages i produktionsområdet, sker det af hensyn til ønsket om at garantere Molise-oliens egenskaber og kvalitet, og fordi de berørte producenter herved kan overvåge den kontrol, der foretages af det uvildige kontrolorgan. For producenterne har den beskyttede oprindelsesbetegnelse stor betydning, fordi den i overensstemmelse med de mål og de retningslinjer, der er fastlagt i den relevante forordning, bl.a. gør det muligt at øge deres indtægter.

Frugterne stammer fra olivenlunde i produktionsområdet, som af producenterne er registreret på en regelmæssigt ajourført liste. Olien udvindes, klargøres og aftappes inden for samme område på anlæg, der er opført på en særlig liste.

Kontrolinstansen sikrer at de tekniske krav i produktionsreglerne for opførelse på listen er opfyldt, og at samtlige bestemmelser overholdes i alle led, således at de enkelte partier kan identificeres og spores tilbage til producenten.

4.5. Fremstillingsmetode: Ekstrafin Molise-jomfruolie fremstilles af de olivensorter, der findes i olivenlundene, enten sammenblandet eller hver for sig. Til fremstillingen anvendes mindst 80 % oliven af sorterne Aurina, Gentile di Larino, Oliva Nera de Colletorto og Leccino. De resterende 20 % er oliven af andre lokale sorter, som også dyrkes i produktionsområdet, bl.a. Paesana Bianca, Sperone de Gallo, Olivastro og Rosciola.

Høsten, som finder sted, når modningen er indtrådt, sker ved traditionel håndplukning eller maskinplukning, idet der udvises al mulig omhu for at hindre kontakt med jorden. Det er forbudt at bruge kemiske frugtløsningsmidler. Den høstede frugt opbevares i kasser med lufthuller. Frugten presses inden for 2 døgn efter høsten. Der må maksimalt produceres 12 tons oliven pr. ha. For de traditionelle olivenlunde må der maksimalt produceres 6 t pr. ha, og højst 60 kg pr. træ.

Ved presningen må der kun anvendes mekaniske og fysiske processer, der garanterer, at oliens egenskaber ikke ændres. Ved knusningen anvendes der vand med en termostatstyret temperatur på højst 25 °C. Olieudbyttet må højst være på 20 %.

4.6. Tilknytning: Olivendyrkning har meget stor betydning for Molise-regionen. Der dyrkes oliven i hele området, såvel af enkeltbedrifter som af sammenslutninger, i overvejende grad i bakkeområder (75 %) og ellers på flade jorder (25 %). Som nævnt ovenfor har man i Molise-regionen op gennem århundrederne fremavlet flere olivensorter til oliefremstilling, som man også i dag dyrker i stort omfang, og som er kendt for denne olies høje kvalitet og særlige fysiske og kemiske egenskaber. Kvaliteten og egenskaberne skyldes områdets sortsgrundlag, som er resultatet af en kompleks udvikling og naturlig udvælgelse af sorter, som altså stadig findes og har formået at tilpasse sig bedre end andre sorter til regionens jordbundsforhold og klima. De ovennævnte egenskaber er ligeledes et resultat af undersøgelser og analyser af Molise-olien, som Università degli Studi del Molise har gennemført. Bortset fra kystzonen, hvor jorderne er flade, er Molise-området meget kuperet med små og mellemstore højdedrag med kalkholdige jorder. Kombinationen af dette terræn og et særdeles mildt klima giver et meget ensartet vækstforløb, lige fra blomsterdannelsen til modningen af frugten. Området er beliggende i den centrale sydlige del af Italien, og dets nordøstlige del går ud til Adriaterhavet. Klimaet er et typisk middelhavsklima med årlige nedbørsmængder på mellem 750 og 1000 mm (heraf 60 % om efteråret og vinteren, 30 % om foråret og kun 10 % om sommeren). Den årlige gennemsnitstemperatur ligger på omkring 14°C. Området gennemstrømmes af et større vandløb (Biferno), flere små strømme, der dannes afhængigt af årstiden, og to kunstige søer, hvis vand bruges til kunstvanding eller industrielle formål. Olivendyrkningen er meget udbredt flere steder i regionen og beskæftiger et stort antal landmænd, som efter bedste evne bestræber sig på at sikre den ønskede produktkvalitet under anvendelse af traditionelle metoder. Høsten, som for alle olivensorter i det afgrænsede område finder sted, når olivenerne er fysiologisk modne og begynder at blive mørke, gør det muligt at undgå de mere ugunstige klimatiske forhold om vinteren og at producere fysiologisk modne og sunde oliven med alle Molise-oliens typiske aromatiske egenskaber i behold.

4.7. Kontrolinstans: Navn: ERSAM - Ente Regionale di Sviluppo Agricolo

Adresse: Via Giambattista Vico, 4, I-86100 Campobasso.

4.8. Mærkning: Ekstrafin jomfruolivenolie sælges til konsum i beholdere på højst 5 l.

Betegnelsen skal anføres på etiketten med klare uudviskelige bogstaver i en farve, der kontrasterer med bundfarven, således at den klart kan skelnes fra de øvrige oplysninger på etiketten.

4.9. Nationale krav: -

EF-nummer: G/IT/166/2000.10.13.

Dato for modtagelse af den fuldstændige ansøgning: 25. juli 2002.